|  |
| --- |
| **Tjekliste til brug ved godkendelse af lejeaftalen** |

|  |  |
| --- | --- |
| **Følgende tjekkes af Divisionsforeningens administration, når lejeaftaler modtages til godkendelse. Derfor bedes klubberne være særligt opmærksomme på nedenstående ved udfærdigelse af aftalen:**  |  |
| Lejeaftalen indeholder de nødvendige kontaktoplysninger, herunder særligt navn på klubber og spiller samt e-mailadresser til retursending.  |  |
| Spillerens fødselsdato er anført. |  |
| Spilleren er ikke under 15 år på aftaleindgåelsestidspunktet. |  |
| Spilleren er ansat på en gyldig kontrakt i den udlejende klub. |  |
| Begge klubber har kontraktfodboldtilladelse. |  |
| Lejeaftalens startdato ligger på et tidspunkt, hvor spilleren har en gyldig kontrakt med den udlejende klub og inden for transfervinduet. |  |
| Lejeaftalens udløbsdato er enten den 30.06 eller 31.12. Lejeaftalen må ikke være kortere end frem til næste overgangsperiode.  |  |
| Hvis lejeaftalen er omfattet af de nationale regler for træningskompensation, er der indsendt et spillerpas til DBU på spillerkontrakt@dbu.dk. |  |
| Lejende klubs moderklub er anført.  |  |
| Særskilte aftaler om ansættelsesforholdet, aftaler om ferieafholdelse og evt. særskilte aftaler om skadesbehandling er anført. |  |
| Spilleren modtager ikke løn, bonus eller andet vederlag eller personalegoder fra den lejende klub. Disse modtager spilleren fra udlejerklubben i henhold til spillerkontrakten.Hvad, der svarer til sædvanlig kollektiv bonus for kontraktspillere ansat hos lejende klub, skal udbetales af den udlejende klub til spilleren; dette gælder også evt. personlige bonusser, som er angivet i lejeaftalen. |  |
| Vederlag for leje sker direkte fra den lejende klub til den udlejende klub.  |  |
| Der kan evt. indgås en særskilt lejeaftale mellem den udlejende og den lejende klub vedr. fx transfersum o.a. Vilkårene heri skal dog være i overensstemmelse med Overenskomstens, FIFA’s, DBU’s og Divisionsforeningens til enhver tid gældende love og regler. Spilleren er ikke part til denne aftale. |  |
| En evt. agent er anført ved navn og firmanavn.  |  |
| Agenten er registreret ved DBU, og der foreligger en gyldig repræsentationsaftale mellem agenten og den part, han har repræsenteret. |  |
| En evt. dobbeltrepræsentations- og honorarfordelingsaftale er indsendt til DBU på footballagent@dbu.dk, hvis agenten har repræsenteret flere parter i aftaleindgåelsen. (Aftalen skal indeholde udtrykkeligt samtykke fra parterne til dobbeltrepræsentation, herunder at man er informeret om aktuelle og potentielle interessekonflikter, hvem der oppebærer agentens honorar for hhv. klub- og spillerrepræsentation, kontraktparternes, inkl. agentens, underskrift samt forældermyndighedshaverens underskrift, hvis spilleren er under 18 år). |  |
| Der er ingen uklarheder omkring vilkår, som er en forudsætning for lejeaftalens godkendelse. |  |
| Aftalte vilkår i lejeaftalen og evt. tillæg er ikke i modstrid med Overenskomsten eller FIFA’s, DBU’s eller Divisionsforeningens til enhver tid gældende love og regler. |  |
| Lejeaftalen er ikke fraveget på punkter, hvor den er ufravigelig, kun hvor der udtrykkeligt er angivet, at andet kan aftales. |  |
| Alle aftaleparter har tydeligt underskrevet lejeaftalen.De, der underskriver for klubberne, er på forhånd meldt som underskriftsberettigede. |  |
| Forældermyndighedens indehaver har medunderskrevet lejeaftalen, hvis spilleren er mindreårig. |  |
| Agenten har underskrevet lejeaftalen.  |  |
| Aftalen er indsendt til godkendelse rettidigt, dvs. senest 7 dage efter underskrivelsestidspunktet.  |  |
| Betingelserne for spilleberettigelse er opfyldt, herunder spilleren er indmeldt i lejende klub via KlubOffice, der er anmodet om spillerens certifikat i KlubOffice (nationale klubskifter) eller FIFA TMS (internationale professionelle klubskifter) inden for transfervinduet, og spilleren er rettidigt anført på én af klubbens spillerlister. |  |

/ Divisionsforeningens kontraktadministration, marts 2019

Genbesøges årligt